|  |
| --- |
| **A GAZDASÁGSZOCIOLÓGIA TERÜLETEI:**  **MIKRO-GAZDASÁGSZOCIOLÓGIA** |
| A mikro-gazdaságszociológia a század első harmadában indul fejlődésnek, ám a makroszintű eredményeknél jóval színesebb empirikus anyaggal gazdagítja a szociológiát. A mikroszintű vizsgálatok gyakorlatiasabb kérdésekkel foglalkoznak és az egyes kutatási területek differenciálódnak. A gazdasági szakszociológiák empirikus vizsgálatai több nemzetközi összehasonlító elemzést is lehetővé tettek.  A következőkben a teljesség igénye nélkül ismertetünk néhány olyan részterületet, ahol a mikro-gazdaságszociológia komoly eredményeket produkált. |
| **B/1. Munka- és szervezetszociológia** |
| Tekintettel arra, hogy az e területeken elért eredményeket több más tantárgy keretében is tanulta már, vagy tanulni fogja, így itt csak érintjük a legfontosabb kutatásokat. |

15 perc

|  |
| --- |
| A századforduló körül F. W. Taylor (1856-1915) kidolgozta a tudományos munkaszervezés módszerét, melynek lényege, hogy az ember és a gép együttesét úgy kell megtervezni, hogy minél kevesebb legyen a fölösleges mozdulat, és minél kevesebb legyen a nem munkával töltött üres idő.  http://1.bp.blogspot.com/_9euaujm1j4E/TB-NgYmuwwI/AAAAAAAAAYg/zCIV40_N2EM/s1600/fwtaylor.jpg 1898-ban a Bethlehem Vasgyárban (később Bethlehem Acél Vállalat) helyezkedett el, ahol első feladata a „békebér-rendszer” elfogadtatása volt, amiben meglehetősen sikeressé vált, és a vállalaton belül nagy hatalomra tett szert. Új hatalmával és osztálya bővítésével a Bethlehem Acél Vállalatot a leleményes, találékony munka kiállításává varázsolta. Szerencsétlenségére, a vállalat 1901-ben gazdát cserélt, és ennek következtében hatalmát, sőt, állását is elvesztette. A tizenegy évvel korábbi gazdagsága lehetővé tette független életét és így nyugalmazott életét könyvírásra áldozta. |
| A szervezetszociológia a bürokrácia és a bürokratikus intézmények vizsgálatát helyezi középpontjába. Max Weber a korabeli porosz államigazgatás, hadsereg és a tőkés nagyüzem elemzése során megfogalmazta, hogy a modern fejlődés egyik legfontosabb tendenciája a szervezetek bürokratizálódása. |
| KÉRDÉS  Mi jellemzi a bürokratikus szervezeteket? (Gondoljon vissza korábbi tanulmányaira!) |
| A húszas évek végén Mayo a munkakörülmények javításának hatásait vizsgálta a teljesítményekre, és arra a következtetésre jutott, hogy az emberi tényezők szerepe sokkal fontosabb, mint a dologi-technikai tényezőké. (Ezekből a vizsgálatokból indult ki az emberei kapcsolatok - human relations - irányzat.)  http://4.bp.blogspot.com/_YMtx9kqhdyM/R0He8k1Gf7I/AAAAAAAAABY/bF6ApmCa4Tg/s320/elton-mayo-1.jpg**George Elton Mayo** (1880- 1949), 1933-ban kiadott könyvben foglalta össze kutatásai eredményeit, melyek szerint a termelékenységet jelentősen befolyásolják az emberek közötti kapcsolatok, a pszichikus és szociális tényezők és a szervezeten belül kialakult különböző viszonyok. Mayo megállapította, hogy a munkamegosztási viszonyok sok különböző hatalmi-, érdek- és érzelmi kapcsolatrendszert alakítottak ki és ezek az informális csoportok gyakran nagyobb hatással vannak a szervezet működésére, mint a szervezet formális egységei. |
| Ezek a kutatások a vállalati vezetés oldaláról vizsgálták a modern nagyüzemben végzett munkát, míg egy másik irányzat a dolgozó ember szempontjait kutatta. Utóbbiak arra voltak kíváncsiak, miként hat az egyénre a gépesítés, az automatizálás, vagy pl. napjainkban a mikroelektronika terjedése.  A francia Friedmann abból indult ki, hogy a munkának nem csak az a szerepe a mai ember életében, hogy jövedelmet szerez vele, hanem az emberek többsége számára öröm is a munka, értelmet is ad az életének. Ezek a vizsgálatok arra a következtetésre jutottak, hogy a gépesítés, automatizálás éppen ettől az örömtől fosztja meg a dolgozókat, hiszen a szétaprózott, monoton munka kiábrándító, az egyén nem látja tevékenységének eredményét. |
| Az ipari munkások körében végzett empirikus kutatások szerint a munkával való elégedettség csökkent, és egyre több országban tesznek kísérletet új munkaszervezési formák bevezetésére. (pl. munkacsoportok kialakítása) |
| **B/2. Munkapiaci vizsgálatok** |
| Az utóbbi években egyre több szociológiai vizsgálat jutott arra a következtetésre, hogy a munkapiac nem egységes, hanem bizonyos szempontok szerint homogén részekre tagolódik, azaz a modern munkapiac szegmentálódik. Ez azt jelenti, hogy nemek, életkor, szakképzettség, régió stb. függvényében más-és más feltételek között működnek az egyes részpiacok. |
| **B/3. Munkanélküliség** |
| A munkanélküliség napjaink egyik égető problémája az országok többségében, így nem véletlen, hogy a szakszociológiák éppen ezen a területen jelentkeztek a leggazdagabb empirikus anyaggal.  A nemzetközi összehasonlító vizsgálatok az alábbi tendenciákra hívják fel a figyelmet: |
| a. - a hetvenes évek válsága utáni kisebb konjunktúra nem volt képes visszaszorítani a munkanélküliségi rátákat. |
| b. - az utóbbi években a fejlett országokban ingadozott a munkanélküliségi ráta és jelentős eltérések alakultak ki a különböző társadalmakban (pl. Nagy-Britanniában és Olaszországban az átlagnál magasabb, Japánban viszont a legalacsonyabb a munkanélküliség.) |
| KÉRDÉS  Ön szerint milyen tényezők játszanak szerepet abban, hogy főként a nyugati országokban igen magas a munkával nem rendelkezők aránya. és mivel magyarázza Japán kedvező helyzetét? (Ismételje át a Viselkedés a szervezetben című tantárgy során tanultakat!) |
| c. - sok a tartósan munkanélküli, körükben szinte mindenütt kiemelkedő a szakképzetlenek aránya |
| d. - a munkanélküliségi rátákban jelentős különbségek mutathatók ki generációs metszetben is. Az utóbbi években jelentősen megnövekedett a fiatalok aránya a munkával nem rendelkezők körében |
| e. - a munkanélküliség kezelésében egyre nagyobb szerepet kapnak az átképző, továbbképző tanfolyamok, több országban átfogó programok készülnek a tartósan munka nélkül lévők helyzetének javítására |
| KÉRDÉS  Ön szerint a mikroelektronika látványos fejlődése miként módosítja a dolgozók munkával való elégedettségét és hogyan hat a munkanélküliség alakulására? |
|  |
| A gazdasági szakszociológiák jelentős eredményeket produkálták egyéb területeken is (pl. szakképzettség vizsgálata és nemzetközi összehasonlítása, a munkás önigazgatás előnyei, hátrányai stb.), ám ezek részletezését a tananyag keretei nem teszik lehetővé. |

|  |
| --- |
| A MAGYAR GAZDASÁGSZOCIOLÓGIA KIALAKULÁSA, TERÜLETEI, EREDMÉNYEI |
| A hazai szociológiai kutatások csak a huszadik században kezdődtek el, és a század második felében kétszer is válságba került a magyar szociológia. Nem véletlen tehát, hogy a gazdaságszociológiai vizsgálatok is jóval később jelentek egy hazánkban, mint nemzetközi viszonylatban. |
| A Magyarországi empirikus kutatások a hatvanas évek második felében kezdődtek meg, és főként a szakszociológia területén hoztak új eredményeket. |

|  |
| --- |
| Az első jelentős vizsgálatok Héthy Lajos és Makó Csaba nevéhez fűződnek.    A szerzők 1968-69- ben a győri Rábában folytatott kutatásaik eredményeként kimutatták, hogy a teljesítmények sokkal inkább a munkások taktikázásainak és informális kapcsolataiknak az eredményei, semmint a vezetők által kimunkált munkaszervezéseké, vagy normarendszereké. Számos más hazai üzemvizsgálat is azt jelezte, hogy a munkások jelentős mértékben képesek ellenállni a vállalat törekvéseinek és elképzeléseinek. Ezek a munkagazdaságtani szociológiai vizsgálatok elsősorban arra hívták fel a figyelmet, hogy a magyar vállalatok teljesen másként működnek, mint azt a hivatalos propaganda és ideológia ebben az időszakban állította. |
| A nyolcvanas években sem változott sokat a helyzet. M. Burawoy és Lukács János egy-egy amerikai és magyarországi gépipari üzemet hasonlított össze. A közhiedelemmel ellentétben a vizsgálat eredményeként kiderült, hogy a munkaintenzitás a két ország üzemeiben alig különbözik (a magyar dolgozó tehát nem "lustább", mint az amerikai), jelentősek voltak azonban a különbségek a munkanélküliséggel szemben kialakult attitűdök esetében.  Míg a globális munkaerőhiány közepette a magyar dolgozót nem fenyegette a munkanélküliség, addig az amerikai munkás munkaerőpiaci helyzete bizonytalan volt.  Másrészről különbségeket találtak a kutatók a bérezések rendszerében is. Az amerikai vállalatoknál pontosan meghatározott előléptetési szabályok érvényesültek, szemben a magyar vállalatokkal, ahol a dolgozók bére bizonytalan volt. |
| Magyarországon tehát a vállalaton belüli bizonytalanságot, az állandó béralkut ellensúlyozták a vállalaton kívüli "puha" munkaerőpiaci viszonyok, Amerikában viszont a "kemény" külső feltételekkel szemben az üzemen belüli pontos szabályok garantálták a biztonságot.  Az üzemi vizsgálatokon túl a nyolcvanas években más gazdaságszociológiai kutatások is komoly eredményeket produkáltak. |
|  |
| A rendszerváltozás után a szociológusok kiemelten foglalkoztak a magángazdaság és a privatizáció problémáival is. |